משה גביש

משה גביש (נולד ב-22 ביוני 1948) הוא מנהל ישראלי, לשעבר נציב מס הכנסה (1989–1993), מנכ"ל בנק מרכנתיל דיסקונט (1996–2000), יו"ר הוועד המנהל של רשות השידור (2007–2009) ויו"ר הוועד הפועל של אוניברסיטת חיפה. גביש למד באוניברסיטה העברית כלכלה, מנהל עסקים (לתואר מוסמך) ומשפטים. שימש מרצה בחוגים לחשבונאות ולמינהל ציבורי באוניברסיטת תל אביב וכמרצה למינהל ציבורי באוניברסיטה העברית בירושלים. שירת בצה"ל כמג"ד בדרגת סגן-אלוף ובמילואים עד שנת 2000. בנוסף לעריכת דין ולניהול חברות עוסק גביש גם בגישור ובוררות וכיועץ כלכלי. במשך השנים מילא עשרות תפקידים בכירים במגזר הציבורי והפרטי. בשנים 1989–1993 שימש כנציב מס הכנסה. בשנת 1995 עמד בראש ועדה ציבורית שבחנה את הסדרת נושא הפעלת בתי קזינו בישראל. הוועדה המלצה על סייגים ומגבלות על הפעלת קזינו בישראל: הקמת רשות פיקוח על ההימורים, הקמת תשתית תיירותית (במקרה שיוחלט להקים קזינו בעיירת פיתוח כמו מצפה רמון), והגברת מערך המודיעין והחקירות של המשטרה. הוועדה קבעה שאת הקמת הקזינו והפיקוח עליו יש לעגן קודם כול בחקיקה ואף גיבשה הצעת חוק מפורטת, שכללה גם הגבלות על מי רשאים להמר בקזינו, איך מבטיחים שמכונות המזל לא ירמו את המשתתפים ואיך מונעים מגורמים בעלי עבר פלילי לעבוד בקזינו. אך היוזמה הוקפאה ולא קודמההאחר כך. בשנים 1996–2000 שימש מנכ"ל בנק מרכנתיל דיסקונט ויו"ר הוועד הפועל של אוניברסיטת חיפה. בשנת 2001 שימש סגן יו"ר קבוצת דנקנר השקעות, דירקטור בחברת "פרטנר תקשורת" ובחברת הכבלים "מת"ב" בהם השקיעה קבוצת דנקנר. בשנים 2005–2007 כיהן כדירקטור חיצוני בחברת החשמל לישראל. במסגרת תפקידו השתתף בגיבוש התוכנית לשינוי מבני בחברה. בשנת 2007, גביש נמנה עם המייסדים של חברת הנדל"ן "מדיפאור". גביש כיהן יושב ראש הוועד המנהל של רשות השידור מפברואר 2007 ועד יוני 2009, אז התפטר מתפקידו עקב הגרעון שצברה, והתוכנית להעביר את הפקות המקור לניהול גורם חיצוני דרך חברות פרטיות. במהלך כהונתו הוביל רפורמה במבנה הרשות, כולל תוכנית לפיטורים ופרישה מרצון של 700 עובדים. בינואר 2012 הגיש תביעה על סך 400 אלף שקל נגד הרשות, בטענה כי בתחילת עבודתו ברשות סוכם כי יקבל שכר חלקי בלבד, כשליש מהשכר של קודמיו. עם זאת, גביש עצמו לא יקבל שכר כלל, והסכום שיועד עבורו ישמש להקמת קרן למתן פרסים לעיתונאים. היוזמה אושרה על ידי מליאת רשות השידור בתחילת 2009. לטענת גביש, לאחר פרישתו לא קוימה החלטת המליאה, הקרן לא הוקמה והכספים המגיעים לו לא הועברו לייעודם. בנוסף היה מעורב בתביעה של העיתונאית נעמי לויצקי, שטענה שתוכניתה בוטלה לאחר שמערכת יחסים שהייתה ביניהם הסתיימה. כמו כן היה חבר המועצה המנהלת של מכון ויצמן, יו"ר הקרן החדשה לקולנוע וטלוויזיה, דירקטור בחברת התמלוגים של יוצרי ישראל, יו"ר מועצת המנהלים של חברת "אליום מדיקל", יו"ר ועדת הכספים של הרשות לפיתוח תל אביב, יו"ר ועדת הכספים של המכון הישראלי לדמוקרטיה, חבר המועצה הציבורית המייעצת למפעל הפיס, ועוד. כן שימש כיו"ר וחבר בוועדות ממשלתיות וציבוריות שונות; הוועדה לבחינת העברת כספים לישיבות, ויו"ר הוועדה המייעצת להיטלי סחר. בנוסף היה חבר בוועדה הציבורית המייעצת לקרן תל אביב ובוועדה הציבורית המייעצת של רשות החברות הממשלתיות, ודירקטור בחברת ביטוח ישיר ובבנק לפיתוח התעשייה. בנוסף לעיסוקיו האחרים כותב גביש באופן קבוע בעיתון "גלובס" ובאתר NEWS1 וחבר בלשכת עורכי הדין. בשנת 1997 אמר כי במסגרת רפורמה מיסוי בישראל הוא תומך בהטלת מס על רווחים בבורסה, אך העריך כי הדבר אינו אפשרי במציאות הפוליטית הקיימת באותה עת. בשנת 2004 טען שהליכי ההפרטה בישראל אינם יוצרים תחרות, אלא מעבירים משאבים יקרי ערך למספר קטן של בעלי הון, כולל אנשים המקושרים פוליטית. בשנת 2010 אמר כי הפתרון לשאלת התמלוגים של חברות הגז בישראל צריך להיות הפשוט ביותר. אין צורך במנגנוני מיסוי מיוחדים, אלא פשוט להעלות אותם. בנוסף הצהיר כי: "אין לי ספק שסך התקבולים של המדינה מתגליות הגז צריך לעלות". קרן צוריאל-הררי, ‏משה גביש: עיסקת חבילה תצליח רק אם כל הצדדים ירוויחו ממנה, באתר גלובס, 14 בנובמבר 2001 אמיר טייג, משה גביש: התוכנית הנוכחית תחמיר את המצב; קיים תסריט לפיו ישראל תזדקק לסיוע אמריקאי, באתר TheMarker‏, 23 במאי 2002 דפנה צוקר, ‏משה גביש: המפקח נכשל בפרשת המעילה בבנק למסחר ויש להחליפו, באתר גלובס, 27 ביוני 2002 שלומית לן, ‏משה גביש: "נתניהו ושטייניץ מחליטים כל יום ההיפך מאתמול", באתר גלובס, 5 באוגוסט 2012 יורם גביזון, משה גביש: "יש מקום לתביעה ייצוגית נגד הדירקטורים בהדסה", באתר TheMarker‏, 11 בפברואר 2014 חיים שדמי, ראש הממשלה חבר שלי, ואני רוצה להקים קזינו בישראל, באתר TheMarker‏, 23 ביולי 2003 חיים שדמי, אם כבר קזינו, בואו נקים אותו בחירייה, באתר הארץ, 16 ביולי 2003 צבי לביא, ‏ועדת הכלכלה קוראת לממשלה לגנוז את תוכנית הקזינו האוצר: "יש היום קזינו בכל בית - כל ילד יכול להמר באינטרנט עם כרטיס האשראי של אביו", באתר גלובס, 13 באוקטובר 1999 אורנה רביב, ‏משה גביש ימשיך כמנכ"ל מרכנתיל עד סוף שנת 2000, באתר גלובס, 1 במרץ 1999 גיא הדס, משה גביש יקבל אופציות של מתב בשווי של 6 מיליון שקל על מינויו כסגן יו"ר דנקנר השקעות, באתר TheMarker‏, 11 בדצמבר 2000 שירות גלובס, ‏משה גביש, סגן יו"ר דירקטוריון דנקנר השקעות ומת"ב, עוזב אחרי פחות משנה בתפקיד, באתר גלובס, 29 באוגוסט 2001 עינב בן יהודה, משה גביש מונה לדירקטור במועצת המנהלים של פרטנר, באתר TheMarker‏, 6 בנובמבר 2000 ערן גבאי, משה גביש, לשעבר סגן יו"ר דנקנר השקעות: "החל התהליך להתערבות הבנקים בניהול חברות התקשורת", באתר TheMarker‏, 13 בדצמבר 2001 אבי בר-אלי, משה גביש התפטר מתפקידו כדירקטור חיצוני בחברת החשמל, באתר TheMarker‏, 21 בנובמבר 2007 שרון קדמי, משה גביש: התקדמות ממשית במו"מ על השינוי המבני של חברת החשמל תימנע החלטות חד צדדיות, באתר TheMarker‏, 7 בפברואר 2007 שרון שפורר, משה גביש יקבל מחברת הנדל"ן מדיפאוור דמי ניהול של כמיליון ש"ח בשנה, באתר הארץ, 2 במאי 2007 רוני קורן-דינר, איש העסקים משה גביש מועמד לתפקיד יו"ר רשות השידור, באתר TheMarker‏, 21 באוגוסט 2006 אופיר בר-זהר, יו"ר רשות השידור - משה גביש - התפטר מתפקידו, באתר TheMarker‏, 9 ביוני 2009 גילי איזיקוביץ, יו"ר רשות השידור משה גביש: חוק ההסדרים יביא לסגירתנו, באתר TheMarker‏, 26 באפריל 2009 אסף כרמל, שקלאר: "מי שחושב שאפשר לעשות מהפיכה במקום כזה בפחות משנה - אין לו מושג בניהול", באתר TheMarker‏, 15 במאי 2007 אופיר בר-זהר, יו"ר רשות השידור משה גביש: מספר הפורשים יירד ל-700 במסגרת הרפורמה, באתר TheMarker‏, 8 ביולי 2008 אופיר בר-זהר, יו"ר רשות השידור, משה גביש: "כל עובד שיפרוש מרצון יפוצה במיליון שקל", באתר TheMarker‏, 13 במאי 2009 נתי טוקר, משה גביש תובע את רשות השידור: מחזיקה ב-400 אלף שקל משכרי, באתר TheMarker‏, 29 בינואר 2012 הילה רז, יו"ר רשות השידור, משה גביש: התביעה של נעמי לויצקי רצופה שקרים; "רשות השידור ואני קיבלנו איומים", באתר TheMarker‏, 7 במאי 2009 יעל גאוני, ‏גביש: "כתב התביעה הוגש ע"י נעמי לויצקי, אותה הכרתי בעבר כעיתונאית, ועמה לא היה לי כל קשר ב-20 השנים האחרונות", באתר גלובס, 7 במאי 2009 רועי ברק, ‏משה גביש ושמואל שם-טוב ישמשו כדירקטורים חיצוניים בתל"י, באתר גלובס, 27 במרץ 2012 גלי וינרב, ‏נמצאה כלה לאלוטקס: תמזג לתוכה את אליום מדיקל, באתר גלובס, 13 בינואר 2010 דרור מרום, ‏אולמרט מינה את גביש ליו"ר הוועדה המייעצת להיטלי סחר, באתר גלובס, 19 ביוני 2003 סטלה קורין-ליבר, ‏דירקטורים חדשים בפיתוח התעשייה: גביש ויחזקאל בייניש, באתר גלובס, 11 בנובמבר 2002 דוד חיון, ‏גבאי וגביש: מיסוי רווחים בבורסה - חיובי אך בלתי ישים פוליטית, באתר גלובס, 17 ביוני 1997 ערן גבאי, משה גביש: נמשכת הפוליטיזציה - נכסי המדינה הם יעד להשתלטות חברי מרכז מכל המפלגות; הפרטת בזק רצופה סתירות, באתר TheMarker‏, 12 בפברואר 2004 אבי בר-אלי, גביש: בג"צ יאשר העלאת התמלוגים - אין דבר כזה רטרואקטיבי, באתר TheMarker‏, 13 בספטמבר 2010 קובי ישעיהו, ‏משה גביש: "אפשר להעלות תמלוגי הגז והמסים; אין פה רטרואקטיביות; מרמים אותנו על ימין ושמאל", באתר גלובס, 13 בספטמבר 2010